**Instruks for genanlæggelse af suprapubisk kateter**

|  |  |
| --- | --- |
| **Skabelon udarbejdet af: National arbejdsgruppe**  **Skabelon tilpasset af:** | **Gyldighedsperiode: xx-xx-xxxx** |
| **Godkendt af: xx-xx-xxxx** | **Seneste revision: xx-xx-xxxx** |

|  |  |
| --- | --- |
| **Målgruppen** | De sygeplejersker, som kommunen har besluttet, at instruksen skal gælde for.  Ledelsen skal beslutte om sygeplejersken må delegere til andre faggrupper og instruksen dermed også skal gælde for denne gruppe. |
| **Formål** | Sikre at sygeplejersker genanlægger et suprapubisk kateter patientsikkert og på korrekt indikation. |
| **Ansvar** | Sygeplejersken kan på eget initiativ og ansvar forsøge at genanlægge et seponeret suprapubisk kateter umiddelbart efter, at det er faldet ud.  Det er ledelsens ansvar at organiserer arbejdspladsen på en måde, at sygeplejerskerne er i stand til at genanlægge et suprapubisk kateter fagligt forsvarligt og patientsikkert.  Her kan angives om opgaven kan delegeres til en anden faggruppe.  Sygeplejersken er i henhold til autorisationslovens § 17 forpligtet til at udvise omhu og samvittighedsfuldhed ved udøvelse af deres virksomhed.  Ved udøvelsen af det forbeholdte virksomhedsområde er det afgørende, at sygeplejersken har de nødvendige faglige kvalifikationer til at vurdere indikationer/kontraindikationer og til at identificere samt håndtere eventuelle komplikationer.  Pligten til at udvise omhu og samvittighedsfuldhed indebærer desuden, at sygeplejersker ikke må påtage sig opgaver, som de ikke er i stand til at udføre forsvarligt. En sygeplejerske har således pligt til at afvise at udføre en behandling, hvis behandlingen ikke er patientsikkerhedsmæssig forsvarlig.  Det vil fortsat være borgerens egen læge eller behandlende læge, som har det overordnede behandlingsansvar og lægger behandlingsplaner for borgerne.  Borgerens egen læge eller behandlende læge skal orienteres i relevant omfang. For yderligere detaljer se nærmere under afsnit om ”Orientering af borgerens egen eller behandlende læge”. |
| **Samtykke og information** | Sygeplejersken skal før genanlæggelse informere borgeren og indhente samtykke.  Er borgeren ikke habil, skal der indhentes informeret samtykke hos den, som varetager borgerens helbredsmæssige interesser. |
| **Indikation og**  **anvendelsesområde** | Sygeplejersken kan forsøge at genanlægge suprapubisk kateter i følgende situationer:  Genanlæggelse af suprapubisk kateter:   * Ved utilsigtet seponering af kateteret, enten ved at patienten selv har fjernet det eller ved uheld i forbindelse med pleje eller lejring, hvor sygeplejersken vurderer, at der fortsat er indikation for hurtig genanlæggelse * Hvis kateteret er til gene for borgeren, og sygeplejersken vurderer, at en genanlæggelse kan afhjælpe dette * Hvis kateteret stopper til og ikke kan anvendes, hvor alle muligheder for at etablere gennemstrømning er afprøvet * Hvis slangen på kateteret er beskadiget   Der skal være særlig opmærksomhed på det tidsvindue, hvor katetret kan genanlægges, som er få timer på grund af forskydninger af de forskellige lag – muskler, fascie og peritoneum. |
| **Kontraindikation** | Sygeplejersken skal fx være særligt varsom i tilfælde af:   * Tydelig hindring/modstand i forbindelse med genanlæggelsen * Mistanke om infektion ved indstikssted * Hvis der er behov for en revurdering af behandlingsplanen * Der mangler journaloplysninger for at kunne vurdere borgeren |
| **Procedure** | Indsæt link til lokal procedure eller fx VAR Healthcare.  Sygeplejersken skal sikre, at der er passage til urinblæren, enten gennem den etablerede passage eller ved et blærekateter, og at der kan opretholdes sufficient urinadgang. Sygeplejersken skal desuden observere og kontrollere for evt. via falsa, blødning eller urinretention. |
| **Orientering af borgerens egen læge eller behandlende læge** | Den behandlende sygeplejerske skal orientere borgerens læge uden unødig forsinkelse, fx ved telefonisk opkald, hvis en igangværende behandling udvikler sig uhensigtsmæssigt eller uforudset  Den behandlende sygeplejerske skal også orientere borgerens læge   * hvis kateteret fx skal genlægges med stigende hyppighed * hvis det vurderes af sygeplejersken, at den behandlingsplan sygeplejersken har lagt skal justeres af en læge.   Efter endt behandling eller behandlingsforløb skal lægen orienteres inden for 2 dage. |
| **Dokumentation** | Sker i overensstemmelse med den enkelte kommunes retningslinjer vedr. dokumentation og vejledning om journalføring. |
| **Referencer** | [Topkateter/suprapubisk permanent kateter (SPK): skift af kateter](https://www.varportal.dk/portal/procedure/9868/19) Hentet fra VAR Healthcare d. 18.06.2024  [Nationale Infektionshygiejniske retningslinjer – forebyggelse af urinvejsinfektion i forbindelse med urinvejsdrænage og inkontinenshjælpemidler](https://hygiejne.ssi.dk/NIRuvi) Hentet den 14.02.2024  Vejledning om sygeplejerskers forbeholdte virksomhedsområde  [Bekendtgørelse om sygeplejerskers forbeholdte virksomhedsområde og orientering af patientens egen eller behandlende læge (retsinformation.dk)](https://www.retsinformation.dk/eli/lta/2024/576) Hentet d. 18.06.2024 |

|  |
| --- |
|  |